আরও আত্মবিশ্বাসী তাসকিন
জাতীয় দলের কন্ডিশনিং ক্যাম্পে ফিটনেস ঝালাই করতে হয়েছে সকালে। রোববার দুপুরে বাকিরা যখন বিশ্রামে, তাসকিন আহমেদকে আসতে হলো মিরপুর একাডেমি মাঠে। বাড়তি কাজ, কিন্তু ভীষণ দরকারী। বোলিং অ্যাকশনের ভিডিও ধারণ।
তাসকিনের বোলিং অ্যাকশনের পরীক্ষা (ভিডিও)
আন্তর্জাতিক ক্রিকেটে বোলিংয়ে নিষিদ্ধ তাসকিন আহমেদের অ্যাকশন শোধরানোর অগ্রগতি দেখতে রোববার দুপুরে একাডেমি মাঠে ক্যামেরাবন্দি হলো তার বোলিং।
সহজাত বোলিং অ্যাকশনে ছোটখাটো পরিবর্তন আনার কাজটিও সহজ নয়। অবৈধ অ্যাকশন শোধরানোর কাজটি তো আরও কঠিন। সেই কঠিন কাজটি করার পথে শতকরা ৭০ ভাগ এগিয়ে গেছেন তাসকিন আহমেদ, দাবি কোচ মাহবুব আলি জাকির।